14. prosinca u Domovinskom ratu

**Domovinski rat po nadnevcima**: 14. prosinca u Domovinskom ratu.

- Na izbornoj konferenciji SSRN Vojvodine u Novom Sadu predloženo da se u novom Ustavu SFRJ predvidi i mogućnost formiranja novih autonomnih pokrajina, prije svega u Hrvatskoj, gdje bi, po dr. Savi Grujiću, trebale postojati četiri pokrajine: Slavonija i Baranja, Lika, Banija i Kordun, Dalmacija i Istra.

- Srpski teroristi masakrirali više od 50 civila u selima Hum i Voćin, prilikom povlačenja iz zapadne Slavonije. Još 20 osoba vode se kao nestali.

- Tri žene izgorjele u požaru u svojoj kući u Osijeku prilikom artiljerijskog napada JNA na grad.

- U Sabirni centar u Karlovcu stiglo 1.008 logoraša iz Manjače.

**- Događaji u Armiji BiH pokazuju ispravnost upozorenja HVO da se jugovojska sprema za ubijanje svih nesrba.**

- Srpska agresija prijeti Europi, istaknuto na otvaranju sastanka ministara vanjskih poslova KESS-a u Stockholmu.

- Barbara Bush, - supruga bivšeg američkog predsjednika, posjetila kao članica humanitarne udruge "Americares" Hrvatsku, donijevši zrakoplovom u Split 35 tona humanitarne pomoći za Hrvatsku i BiH.

- Hrvatska strana počela s heliodroma u Mostaru puštanje **700 zatočenika muslimanskih vojnih obveznika**, koji su se **najvećim dijelom izjasnili za odlazak u treće zemlje.**

- Ministar vanjskih poslova Republike Hrvatske dr. Mate Granić poslao predsjedniku Vlade BiH dr. Harisu Silajdžiću i zapovjedniku UNPROFOR-a generalu Cotu pismo s molbom da učine sve kako bi, unatoč protivljenju nekih lokalnih zapovjednika, humanitarni konvoji za Novu Bilu i Maglaj nesmetano stigli na odredišta.

- Prema prvim, neslužbenim, izvorima na tzv. "predsjedničkim izborima" u tzv. krajini, kninski zubar Milan Babić pobijedio beogradskog favorita milicajca Milana Martića.

- Ivan Zvonimir Čičak i Dragutin Hlad na međunarodnoj konferenciji za Balkan u Goeteborgu hrvatsku politiku stavili u isti kontekst sa srpskom, tvrdeći da se zalagala za podjelu Bosne.

**- Hrvati u BiH su protiv konfederalnog povezivanja dijela BiH sa Srbijom odnosno sa tzv. SRJ. Hrvatski i Muslimansko-bošnjački narod vode obrambeni rat, a Srbi su agresori u ovom ratu, izjavio predsjednik Predsjedničkog vijeća HR Herceg-Bosne i Federacije BiH Krešimir Zubak u intervjuu "Večernjem listu".**

- U Bruxellesu počelo vojno utvrđivanje božićnih planova NATO-a za izvlačenje trupa UNPROFOR-a iz BiH.

- Veleposianica SAD pri UN Madeleine Albright uputila oštre kritike Boutrosu Ghaliju za neodlučnost u pristupu pitanju formiranja snaga za istočnu Slavoniju.

- Na mirovnoj konferenciji u Parizu potpisan Mirovni sporazum o BiH. Opći okvirni sporazum prvi potpisali predsjednici dr. Franjo Tuđman, Alija Izetbegović i Slobodan Milošević. Dok je primanje između Srbije i BiH postalo dijelom Sporazuma, primanje između Srbije i Hrvatske ostaje za nove pregovore. Hrvatska i BiH potpisale sporazum o uspostavi Zajedničkog vijeća Republike Hrvatske, Republike i Federacije BiH.

- Za Hrvatsku je od posebne važnosti da se što prije ostvari reintegracija preostalog okupiranog područja u ustavno-pravni poredak Hrvatske, istaknuo u svom pariškom izlaganju predsjednik Tuđman.

- Predsjednik SAD Bill Clinton sastao se u Parizu s predsjednicima Tuđmanom, Izetbegovićem í Miloševićem, najprije zajedno, a zatim pojedinačno. Na sastanku s predsjednikom Tuđmanom Federacija BiH bila ključno pitanje.

- Vijeće sigurnosti službeno predložilo Glavnoj skupštini UN-a ganskog diplomata Kofija Annana (58) za slijedećeg glavnog tajnika UN-a.

## Izvori

* Hrvatski informativni centar *Hrvatski spomenar: 11. prosinca - 20. prosinca*

 **Napomena:** Ovaj tekst ili jedan njegov dio preuzet je s internetskih stranica Hrvatskog informativnog centra. Vidi Dopusnicu Hrvatskog informativnog centra za Wikipediju na hrvatskome jeziku.